ລັດເຊຍ ຮຽກຮ້ອງ ອາເມລິກາ ປ່ຽນວິທີສໍາຜັດໃນບັນຫາ ຕາເວັນອອກກາງ
(VOVWORLD) -ວັນທີ 21 ກັນຍາ, ກ່າວຄໍາເຫັນທີ່ກອງປະຊຸມຂອງ ສະພາຄວາມໝັ້ນຄົງ ສະຫະປະຊາຊາດ, ທ່ານ Vasily Nebenzia ເອກອັກຄະລັດຖະທູດລັດເຊຍ ປະຈໍາ ສະຫະປະຊາຊາດ ຖືວ່າ ວິທີສໍາຜັດຂອງ ອາເມລິກາ ໄດ້ທໍາລາຍຄວາມມານະພະຍາຍາມລວມຂອງປະຊາຄົມສາກົນ ໃນການແກ້ໄຂບັນຫາ ຕາເວັນອອກກາງ, ພ້ອມທັງຮຽກຮ້ອງໃຫ້ ວໍຊິງຕັນ ມີການປ່ຽນແປງ.
ທ່ານ Nebenzia ເນັ້ນໜັກວ່າ ບັນດາກິລິຍາທ່າທາງຫວ່າງມໍ່ໆມານີ້ຂອງ ອາເມລິກາ ຄືການຮັບຮອງເອົາ Jerusalem ແມ່ນນະຄອນຫຼວງຂອງ ອິດສະຣາແອັນ, ປິດປະຕູຫ້ອງການຕາງໜ້າຂອງອົງການປົດປ່ອຍ ປາແລັດຕິນ ຢູ່ ວໍຊິງຕັນ D.C, ຫັກງົບປະມານທີ່ຈັດແບ່ງໃຫ້ອົງການສະຫະປະຊາຊາດຊ່ວຍເຫຼືອຄົນລີ້ໄພ ປາແລັດສຕິນ... ທັງໝົດເຫຼົ່ານັ້ນ, ໄດ້ກໍ່ຜົນເສຍຫາຍຕໍ່ຄວາມມານະພະຍາຍາມ ໃນການຊອກຫາມາດຕະການຮອບດ້ານໃຫ້ແກ່ການປະທະກັນລະຫວ່າງ ອິດສະຣາແອັນ - ປາແລັດຕິນ.
ທ່ານ ເອກອັກຄະລັດຖະທູດລັດເຊຍ ກໍໄດ້ຮຽກຮ້ອງໃຫ້ເຊື່ອມຕໍ່ຄືນການຮ່ວມມືສາກົນໃນຂອບເຂດຂອງກຸ່ມ 4 ປະເທດ ຕາເວັນອອກກາງຄືນໃໝ່ (ເຊິ່ງລວມມີ ສະຫະປະຊາຊາດ, ລັດເຊຍ, ອາເມລິກາ, ສະຫະພາບ ເອີຣົບ).